b"\n_START_ARTICLE_\nJuan Antonio Ortega y D\xc3\xadaz-Ambrona\n_START_SECTION_\nBiografia\n_START_PARAGRAPH_\nVa n\xc3\xa9xier el 1939 a la ciutat de Madrid. Va estudiar dret a la Universitat de Madrid, on tamb\xc3\xa9 estudi\xc3\xa0 filosofia i lletres, esdevenint posteriorment lletrat del Consell d'Estat._NEWLINE_Com a advocat ha estat director d'assumptes institucionals i corporatius de Repsol (1995-2002), i conseller d'empreses com Gas Natural, Campsa, Societat Catalana de Capital de Risc i la Compa\xc3\xb1\xc3\xada Log\xc3\xadstica de Hidrocaburos (CLH).\n_START_SECTION_\nActivitat pol\xc3\xadtica\n_START_PARAGRAPH_\nMembre d'Uni\xc3\xb3 de Centre Democr\xc3\xa0tic (UCD), l'any 1977 fou nomenat secretari general t\xc3\xa8cnic del Ministeri de Just\xc3\xadcia, el 1978 sotsecretari d'aquest mateix ministeri i finalment, despr\xc3\xa9s de les eleccions generals de 1979 Secretari d'Estat per al Desenvolupament Constitucional a la Presid\xc3\xa8ncia del Govern. _NEWLINE_El maig de 1980, en una remodelaci\xc3\xb3 del seu govern, Adolfo Su\xc3\xa1rez el nomen\xc3\xa0 Ministre Adjunt al President i Encarregat de la Coordinaci\xc3\xb3 Legislativa, sent nomenat el setembre del mateix any Ministre d'Educaci\xc3\xb3, c\xc3\xa0rrec en el qual fou ratificat per Leopoldo Calvo-Sotelo el gener de 1981. Finalment, per\xc3\xb2, fou destitu\xc3\xaft el desembre d'aquell mateix any._NEWLINE_L'any 1982 fou nomenat Secretari General del seu partit, c\xc3\xa0rrec des del qual hagu\xc3\xa9 de signar la dissoluci\xc3\xb3 de la UCD el 18 de febrer de 1983."